pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เร่งจ่ายเงินเยียวยาเกษตรกรที่ได้รับผลกระทบจากการแพร่ระบาดของโรคโควิด-19 รอบ 3
วันอังคารที่ 30 มิถุนายน 2563
กระทรวงเกษตรฯ เร่งจ่ายเงินเยียวยาเกษตรกรที่ได้รับผลกระทบจากการแพร่ระบาดของโรคโควิด-19 รอบ 3
กระทรวงเกษตรฯ เร่งจ่ายเงินเยียวยาเกษตรกรที่ได้รับผลกระทบจากการแพร่ระบาดของโรคโควิด-19 รอบ 3 วันที่ 15 ก.ค. นี้
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการพิจารณาการอุทธรณ์โครงการช่วยเหลือเกษตรกรที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 ของกระทรวงเกษตรและสหกรณ์ ครั้งที่ 4/2563 ณ กระทรวงเกษตรและสหกรณ์ ว่า จากการประชุมคณะกรรมการพิจารณาการอุทธรณ์ฯ ครั้งที่ 3/2563 เมื่อวันที่ 18 มิถุนายน ที่ผ่านมา มีจํานวนผู้อุทธรณ์ 192,512 ราย กระทรวงเกษตรฯ ได้ตรวจสอบข้อมูลที่ซ้ําซ้อนของผู้อุทธรณ์แล้ว พบว่า คงเหลือจํานวน 189,663 ราย (ข้อมูล ณ 29 มิ.ย. 63) โดยไม่ซ้ําเลขบัตรประชาชน ซึ่งได้จําแนกสถานะของผลการอุทธรณ์ออกเป็น 3 กลุ่ม คือ 1) กลุ่มผู้อุทธรณ์ที่เข้าหลักเกณฑ์ได้รับเงินเยียวยาเกษตรกร จํานวน 73,975 ราย ซึ่งกระทรวงเกษตรฯ ได้แจ้งข้อมูลให้ ธ.ก.ส. ดําเนินการจ่ายเงินเยียวยาแล้วบางส่วน และในส่วนที่ดําเนินการตรวจความซ้ําซ้อน อยู่ระหว่างการแจ้งข้อมูลให้ ธ.ก.ส. ดําเนินการจ่ายเงินเยียวยาต่อไป 2) กลุ่มผู้อุทธรณ์ที่ไม่เข้าหลักเกณฑ์ได้รับเงินเยียวยาเกษตรกร หรือไม่เข้าหลักเกณฑ์การจ่ายเงินเยียวยาภายใต้โครงการฯ ตามนัยมติคณะกรรมการกลั่นกรองฯ และมติ ครม.ที่เกี่ยวข้อง จึงเห็นควรยุติการพิจารณา จํานวน 108,391 ราย ประกอบด้วย กลุ่มข้าราชการและลูกจ้างประจํา กลุ่มข้าราชการบํานาญ กลุ่มมีสิทธิ์ซ้ําซ้อนกับโครงการเราไม่ทิ้งกัน กลุ่มได้รับสิทธิ์จากประกันสังคม และกลุ่มผู้มีสถานะเป็นสมาชิกครัวเรือนเกษตรกร (ของกรมส่งเสริมการเกษตร) เท่านั้น ไม่ได้เป็นเกษตรกร
และ 3) กลุ่มผู้อุทธรณ์ที่ต้องรอผลการพิจารณา จํานวน 7,297 ราย โดยในจํานวนนี้มีผู้อุทธรณ์ จํานวน 2,814 ราย รอผลการดําเนินการลงข้อมูลกลุ่มเป้าหมายของกรมส่งเสริมการเกษตร ซึ่งคาดว่าจะดําเนินการแล้วเสร็จภายใน 10 กรกฎาคม 2563 หากผู้อุทธรณ์รายใดมีข้อมูลปรากฏในกลุ่มดังกล่าว ให้ดําเนินการตรวจสอบความซ้ําซ้อนและเสนอคณะกรรมการกลั่นกรองฯ พิจารณาต่อไป สําหรับในกลุ่มที่ขออุทธรณ์การมีสถานะเป็นผู้ประกันตน (จากการตรวจสอบข้อมูลประกันสังคม ณ 16 มิ.ย. 63) จํานวน 1,537 ราย ได้ขอให้สํานักงานประกันสังคมพิจารณาตรวจสอบความถูกต้องและเหมาะสม ว่าจะสามารถรับดําเนินการต่อไปอย่างไร เพื่อเสนอคณะกรรมการฯ พิจารณาต่อไป
“อย่างไรก็ตาม กระทรวงเกษตรฯ จะเร่งดําเนินการพิจารณาการอุทธรณ์โครงการช่วยเหลือเกษตรกรที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 โดยเร็วที่สุด เพื่อช่วยเหลือเยียวยาเกษตรกรที่ได้รับผลกระทบ ซึ่งจะทยอยโอนเงินรอบที่ 3 ตั้งแต่วันที่ 15 กรกฎาคมนี้ เป็นต้นไป” นายอนันต์ กล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รปอ.ภานุวัฒน์ฯ เป็นประธานการประชุม ASOMM+3
วันศุกร์ที่ 13 ธันวาคม 2562
รปอ.ภานุวัฒน์ฯ เป็นประธานการประชุม ASOMM+3
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานเปิดการประชุมเจ้าหน้าที่อาวุโสด้านแร่ธาตุ ร่วมกับ 3 ประเทศคู่เจรจา ครั้งที่ 12 ณ โรงแรมพูลแมน คิง เพาเวอร์ กรุงเทพฯ
วันนี้ (12 ธันวาคม 2562) เวลา 09.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานเปิดการประชุมเจ้าหน้าที่อาวุโสด้านแร่ธาตุ ร่วมกับ 3 ประเทศคู่เจรจา ครั้งที่ 12 (The 12th ASEAN Senior Officials Meeting on Minerals Plus Three (China, Japan, Republic of Korea) Consultation: The 12th ASOMM+3) ณ โรงแรมพูลแมน คิง เพาเวอร์ กรุงเทพฯ
การประชุมนี้จัดขึ้นเพื่อประสานความร่วมมือระหว่างสมาชิกประเทศอาเซียน พร้อมพันธมิตรจากสาธารณรัฐประชาชนจีน ญี่ปุ่น และสาธารณรัฐเกาหลี ในการสนับสนุนและส่งเสริมพัฒนาอุตสาหกรรมเหมืองแร่ ทั้งด้านวิชาการ การสํารวจ การผลิต และการตลาด อีกทั้งยังก่อให้เกิดความร่วมมือด้านการค้าและการลงทุนด้านแร่ธาตุระหว่างกันต่อไป จัดโดย กรมอุตสาหกรรมพื้นฐานและการเหมืองแร่
รัฐบาลไทย-ข่าวทำเนียบรัฐบาล-พิธีถวายสัตย์ปฏิญาณของตุลาการศาลทหาร กรุงเทพ ประจำปี 2563
วันเสาร์ที่ 1 สิงหาคม 2563
พิธีถวายสัตย์ปฏิญาณของตุลาการศาลทหาร กรุงเทพ ประจําปี 2563
ในวันศุกร์ ที่ 31 กรกฎาคม 2563 เวลา 09.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้ที่ได้รับมอบพระราชอํานาจในการแต่งตั้งและถอดถอนตุลาการศาลทหารกรุงเทพ
ได้เป็นสักขีพยานในพิธีถวายสัตย์ปฏิญาณของตุลาการศาลทหาร กรุงเทพ ประจําปี 2563 ณ ห้องพินิตประชานาถ ในศาลาว่าการกลาโหม โดยมี รัฐมนตรีช่วยว่าการกระทรวงกลาโหม ปลัดกระทรวงกลาโหม ผู้บัญชาการทหารสูงสุด และผู้บัญชาการเหล่าทัพ เข้าร่วมพิธี
ในการนี้ พลเอก ประชาพัฒน์ วัจนะรัตน์ เจ้ากรมพระธรรมนูญ เป็นผู้กราบบังคมทูลขอนําตุลาการศาลทหารกรุงเทพเข้าถวายสัตย์ปฏิญาณ โดยมี พลเรือเอก อรัญ นําผล ในฐานะตุลาการศาลทหารอาวุโส เป็นผู้นําตุลาการศาลทหารกล่าวคําถวายสัตย์ปฏิญาณต่อพระบรมฉายาลักษณ์พระบาทสมเด็จพระเจ้าอยู่หัว ก่อนเข้ารับหน้าที่ตุลาการศาลทหารกรุงเทพ ตามรัฐธรรมนูญแห่งราชอาณาจักรไทย
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 7/2560
วันพฤหัสบดีที่ 23 พฤศจิกายน 2560
รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 7/2560
รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 7/2560
วันพฤหัสบดีที่ 23 พฤศจิกายน 2560 เวลา 09.30 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 7/2560 ณ อาคารสํานักงานเลขาธิการคณะรัฐมนตรี ทําเนียบรัฐบาล
โดยผลการประชุมสรุปได้ ดังนี้
ประชุมมีมติเห็นชอบการจัดทําร่างพ.ร.บ.ภาพยนตร์และวีดิทัศน์แห่งชาติ(ฉบับที่..)พ.ศ..... ในส่วนของกองทุนส่งเสริมอุตสาหกรรมภาพยนตร์และวีดิทัศน์ และมอบหมายให้กระทรวงวัฒนธรรมไปจัดทําร่างพ.ร.บ.ส่งเสริมภาพยนตร์และวีดิทัศน์ไทย เพื่อส่งเสริมการถ่ายทําภาพยนตร์และวีดิทัศน์ไทย
ที่ประชุมยืนยันการจัดหน่วยงานรับผิดชอบในการส่งเสริมอุตสาหกรรมภาพยนตร์และวีดิทัศน์ โดยให้คณะอนุกรรมการบูรณาการแผนงานส่งเสริมและเผยแพร่ภาพยนตร์และวีดิทัศน์ทั้งใน และต่างประเทศนําผลการศึกษาดังกล่าวไปใช้ประโยชน์ในการแก้ไขปัญหาและส่งเสริมอุตสาหกรรมและวีดิทัศน์ให้มีประสิทธิภาพมากยิ่งขึ้น
หารือเกี่ยวกับการดําเนินการตามแผนบูรณาการร่วมงานเทศกาลภาพยนตร์และวีดิทัศน์ระดับนานาชาติ โดยมีเทศกาลภาพยนตร์ที่มีความสําคัญและมีการบูรณาการร่วมกันรวม 11 งาน อาทิ งานตลาดภาพยนตร์และโทรทัศน์แห่งโตเกียว งาน MIPCOM งานตลาดภาพยนตร์ยุโรป ตลอดจนที่ประชุมได้รับทราบแผนปฏิบัติการส่งเสริมและเผยแพร่ภาพยนตร์และวีดิทัศน์ไทยในสาธารณรัฐประชาชนจีน 6 โครงการ
ในการประชุมครั้งนี้ที่ประชุมได้รับทราบความคืบหน้าการพิจารณาคัดเลือกสุดยอดภาพยนตร์ไทยในสมัยรัชกาลที่ 9 และการจัดกิจกรรมส่งเสริมและเผยแพร่ภาพยนตร์และวีดิทัศน์ในต่างประเทศที่ญี่ปุ่น และสหรัฐอเมริกา
รัฐบาลไทย-ข่าวทำเนียบรัฐบาล-ก.แรงงาน ขอเชิญร่วมทำบุญพระกฐินพระราชทาน ณ วัดมะนาวหวาน จ.นครศรีธรรมราช
วันพุธที่ 18 ตุลาคม 2560
ก.แรงงาน ขอเชิญร่วมทําบุญพระกฐินพระราชทาน ณ วัดมะนาวหวาน จ.นครศรีธรรมราช
กระทรวงแรงงาน ขอเชิญร่วมทําบุญ เนื่องในโอกาสถวายผ้าพระกฐินพระราชทานของกระทรวงแรงงาน ประจําปี 2560 วันศุกร์ที่ 3 พฤศจิกายน 2560 ณ วัดมะนาวหวาน (พระอารามหลวง) ตําบลช้างกลาง อําเภอช้างกลาง จังหวัดนครศรีธรรมราช เพื่อทํานุบํารุงพระพุทธศาสนาและพระอารามหลวง
กระทรวงแรงงาน ขอเชิญร่วมทําบุญ เนื่องในโอกาสถวายผ้าพระกฐินพระราชทานของกระทรวงแรงงาน ประจําปี 2560 วันศุกร์ที่ 3 พฤศจิกายน 2560 ณ วัดมะนาวหวาน (พระอารามหลวง) ตําบลช้างกลาง อําเภอช้างกลาง จังหวัดนครศรีธรรมราช เพื่อทํานุบํารุงพระพุทธศาสนาและพระอารามหลวง พร้อมสืบทอดขนบธรรมเนียมประเพณีอันดีงามของไทยให้อยู่สืบต่อไป
นางเพชรรัตน์ สินอวย รองปลัดกระทรวงแรงงาน เปิดเผยว่า พล.อ.ศิริชัย ดิษฐกุล รัฐมนตรีว่าการกระทรวงแรงงาน มีกําหนดเป็นประธานในพิธีถวายผ้าพระกฐินพระราชทานของกระทรวงแรงงาน ประจําปี 2560 ในวันศุกร์ที่ 3 พฤศจิกายน 2560 เวลา 14.00 น. ณ วัดมะนาวหวาน(พระอารามหลวง) ตําบลช้างกลาง อําเภอช้างกลาง จังหวัดนครศรีธรรมราช เพื่อทํานุบํารุงพระพุทธศาสนาและพระอารามหลวง ตลอดจนเป็นการสืบทอดขนบธรรมเนียมประเพณีอันดีงามของไทย
“ขอเชิญชวนผู้ประกอบการ ลูกจ้าง อาสาสมัครแรงงาน ประชาชนทั่วไป และผู้มีจิตศรัทธาร่วมสมทบปัจจัยทําบุญถวายผ้าพระกฐินพระราชทาน และร่วมงานพิธีถวายผ้าพระกฐินพระราชทานของกระทรวงแรงงาน ณ วัดมะนาวหวาน (พระอารามหลวง) ในวันศุกร์ที่ 3 พฤศจิกายน 2560 โดยตั้งองค์พระกฐินตั้งแต่เวลา 10.00 น. เป็นต้นไป”
สําหรับวัดมะนาวหวาน เป็นพระอารามหลวงชั้นตรี ชนิดสามัญ ตั้งอยู่เลขที่ 126 ถนนนครศรีธรรมราช – จันดี หมู่ที่ 4 ตําบลช้างกลาง อําเภอช้างกลาง จังหวัดนครศรีธรรมราช สังกัดคณะสงฆ์มหานิกาย เป็นวัดที่สร้างขึ้นในช่วงสมัยอยุธยาตอนกลาง ใน พ.ศ.2225 ปัจจุบันมีอายุ 335 ปี ทั้งนี้พระบาทสมเด็จพระปรมินทรมหาภูมิพลอดุลยเดช พร้อมด้วยสมเด็จพระนางเจ้าพระบรมราชินีนาถ ในรัชกาลที่ 9 สมเด็จพระเทพรัตราชสุดาฯ สยามบรมราชกุมารี สมเด็จพระเจ้าลูกเธอ เจ้าฟ้าจุฬาภรณวลัยลักษณ์อัครราชกุมารี เสด็จพระราชดําเนินมาทรงยกช่อฟ้าพระอุโบสถ เมื่อวันที่ 20 กันยายน 2519 และได้พระราชทานทรัพย์ส่วนพระองค์โดยเสด็จพระราชกุศลเป็นทุนมูลนิธิวัดมะนาวหวานอีกด้วย
-------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
18 ตุลาคม 2560
รัฐบาลไทย-ข่าวทำเนียบรัฐบาล-ศบค. ยืนยันไลน์ “ไทยชนะ” เป็นของจริงพร้อมแนะวิธีสังเกต [กระทรวงดิจิทัลเพื่อเศรษฐกิจและสังคม]
วันอังคารที่ 19 พฤษภาคม 2563
ศบค. ยืนยันไลน์ “ไทยชนะ” เป็นของจริงพร้อมแนะวิธีสังเกต [กระทรวงดิจิทัลเพื่อเศรษฐกิจและสังคม]
ศบค. ยืนยันไลน์ “ไทยชนะ” เป็นของจริงพร้อมแนะวิธีสังเกต
ศบค. วอนหยุดปล่อยข่าวลือต้านไลน์ “ไทยชนะ” ยืนยันเป็นไลน์ทางการ “ของจริง” เชิญชวนประชาชนเพิ่มเป็นเพื่อน ใช้เป็นช่องทางติดต่อ แจ้งข่าวสารกรณีฉุกเฉิน ของการแพร่ระบาดของโควิด-19 และติดตามข่าวสารจากรัฐ แนะข้อสังเกต 2 จุดว่าได้รับการตรวจสอบยืนยันจากบริษัทไลน์แล้ว
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา 2019 และเจ้าหน้าที่ศูนย์ปฏิบัติการด้านการสื่อสาร โทรคมนาคม และสื่อสังคมออนไลน์ ศูนย์บริหารสถานการณ์ โควิด-19 (ศบค.) กล่าวว่า ที่ผ่าน ศคบ. ได้เปิดตัวไลน์ “ไทยชนะ” ไลน์เป็นทางการของเว็บไซต์ไทยชนะ www.ไทยชนะ .com และเชิญชวนประชาชนเพิ่มเป็นเพื่อน เพื่อเป็นช่องทางการติดต่อแจ้งข่าวสารกรณีฉุกเฉิน ของการแพร่ระบาดของโควิด-19 พร้อมทั้งไว้ติดตามข่าวสารที่มาจากทางของรัฐอีกด้วย
อย่างไรก็ตาม ที่ผ่านมามีกระแสข่าวลือบนโลกออนไลน์/โซเชียล ว่าเป็นไลน์ปลอม ทําให้ประชาชนบางส่วนที่ได้รับข้อมูลคลาดเคลื่อน เข้าใจผิด และไม่กล้าเพิ่มไลน์ “ไทยชนะ” เป็นเพื่อน จึงอยากขอร้องให้มีการหยุดเผยแพร่ข่าวลือดังกล่าว เพราะไม่เป็นประโยชน์ต่อสังคม อีกทั้งยังทําให้ประชาชนขาดอีกหนึ่งช่องทางสําคัญในการเข้าถึงข่าวสารที่ถูกต้องจากรัฐ เพื่อช่วยกันป้องกัน ควบคุมไม่ให้โควิด-19 กลับมาแพร่ระบาดได้อีกหลังมาตรการผ่อนปรน
ทั้งนี้ ไลน์ทางการ “ไทยชนะ” มีกระทรวงสาธารณสุข เป็นผู้ยื่นจดชื่อ และได้รับการยืนยันจากบริษัทเจ้าของแพลตฟอร์มไลน์เรียบร้อยแล้ว โดยผู้ใช้งานสามารถสังเกตได้ว่าเป็นไลน์ทางการของจริงจาก ไอคอนรูป “โล่” สีน้ําเงินด้านบนติดกับชื่อ “ไทยชนะ” และด้านล่างสุดของหน้าบัญชีรายชื่อ ระบุชื่อผู้จดทะเบียน “Ministry of Public Health (กระทรวงสาธารณสุข)”
โดยร้านค้า-ประชาชนทั่วไป สามารถเข้าไปกดติดตาม ไลน์ "ไทยชนะ" โดยเข้าไปที่แอปพลิเคชันไลน์ของตัวเอง จากนั้น พิมพ์ในช่องค้นหาว่า "ไทยชนะ" ระบบจะเข้าสู่หน้าไลน์ทางการของไทยชนะทันที พร้อมมีข้อความแรกระบุว่า "ขอต้อนรับเข้าสู่ "ไทยชนะ" Official Account เพื่อใช้ติดต่อ แจ้งข่าวสารกรณีฉุกเฉิน ของการแพร่ระบาดของโควิด-19" โดยสามารถเพิ่มเพื่อนได้เลย
ปัจจุบัน ช่องทางการสื่อสารของไทยชนะ ประกอบด้วย เว็บไซต์ www.ไทยชนะ .com
ไลน์ทางการ “ไทยชนะ” และโทรสายด่วน 1119 ซึ่งมีไว้สําหรับการติดตามข่าวสารที่ถูกต้อง เที่ยงตรงเกี่ยวกับสถานการณ์โควิด-19 จากรัฐบาล
-------------------------------------
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
วันพฤหัสบดีที่ 19 มกราคม 2560
รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
19 มค 60 รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
วันที่ 19 ม.ค.2560 รัฐบาลโดยกระทรวงอุตสาหกรรม ร่วมกับสถาบันพัฒนาวิสาหกิจขนาดกลางและขนาดย่อมจัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้ นําทีมโดย นายสุวรรณชัย โลหะวัฒนกุล ผู้อํานวยการสถาบันพัฒนาวิสาหกิจขนาดกลางและขนาดย่อม นางสาวช่อทิพย์ วิเศษพงษ์พันธุ์ ผู้อํานวยการฝ่ายพัฒนาสมรรถนะธุรกิจ และนางสาวทัศนียา ลัธธนันท์ ผู้อํานวยการสํานักบริหารกลาง กระทรวงอุตสาหกรรม พร้อมด้วยเจ้าหน้าที่ บริการอาหารและเครื่องดื่ม ช่วงเช้า-เย็นดังนี้
- เค้กบัตเตอร์กล้วยหอม 250 ชุด
- เค้กมะตูม 100 ชุด
- เค้กกล้วยหอม 150 ชุด
- ผัดไทย 250 ชุด
- ข้าวมันไก่ 250 ชุด
- บะหมี่แห้งหมูแดง 250 ชุด
- ข้าวไก่ทอด 250 ชุด
- น้ําดื่มแบบขวด 240 ขวด
- ส้ม 10 ลัง
- ยาดม 600 หลอด
- กะหรี่ปั๊บ 1500 ตัว
- ลูกอม 7. แพคใหญ่
- น้ําดื่ม 1500 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-รมว.ศธ.มอบองค์กรหลักเร่งฟื้นฟูสถานศึกษาหลังน้ำลด
วันศุกร์ที่ 20 กันยายน 2562
รมว.ศธ.มอบองค์กรหลักเร่งฟื้นฟูสถานศึกษาหลังน้ําลด
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานการหารือการฟื้นฟูสถานศึกษาในพื้นที่ประสบอุทกภัย
เมื่อวันพุธที่ 18 กันยายน 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานการหารือการฟื้นฟูสถานศึกษาในพื้นที่ประสบอุทกภัย โดยมีผู้แทนสํานักงานคณะกรรมการการศึกษาขั้นพื้นฐาน, สํานักงานคณะกรรมการการอาชีวศึกษา และสํานักงานปลัดกระทรวงศึกษาธิการ เข้าร่วม ณ ห้องธีรราช อาคารราชวัลลภ กระทรวงศึกษาธิการ
รมว.ศึกษาธิการ กล่าวว่า กระทรวงศึกษาธิการได้มีการรวบรวมและติดตามข้อมูลสถานการณ์ ในพื้นที่ที่ประสบอุทกภัย โดยมีจํานวนสถานศึกษาที่ได้รับความเสียหายทั้งหมดกว่า 400 แห่ง ในจํานวนนี้เป็นสถานศึกษาที่ประสบอุทกภัยร้ายแรงกว่า 150 แห่ง ซึ่งจากข้อมูลเหล่านี้จะนํามาพิจารณาเพื่อวางแผนการดําเนินงานตามระยะเวลาที่กําหนดการ พร้อมมอบแนวทางให้มีการจัดลําดับการให้ความช่วยเหลือตามระดับความเสียหายอย่างรวดเร็วและถูกต้องต่อไป
สําหรับการฟื้นฟูหลังเหตุการณ์อุทกภัยน้ําท่วมถือเป็นเรื่องที่สําคัญที่สุด ทั้งในส่วนของสถานศึกษาและหน่วยงานในพื้นที่ โดยเฉพาะสถานศึกษาที่ต้องปิดเรียน จะมีแผนการจัดการเรียนการสอนเพิ่มเติมอย่างไรไม่ให้เกิดผลกระทบกับผู้เรียน ไม่ว่าจะเป็นการสอนเสริมนอกเวลา หรือในช่วงวันหยุด เป็นต้น
นอกจากนี้ ได้ขอให้โรงเรียนและสถาบันอาชีวศึกษาในบริเวณใกล้เคียงพื้นที่ประสบอุทกภัย ให้ความช่วยเหลือฟื้นฟู ปรับปรุง และซ่อมแซม ตามศักยภาพและกําลังความสามารถ อาทิ การทําความสะอาด การซ่อมระบบน้ํา ระบบไฟฟ้า หรือซ่อมอุปกรณ์ไฟฟ้า ซึ่งนักเรียนนักศึกษาอาชีวะมีความถนัดในเรื่องนี้อยู่แล้ว หรืออาจร่วมมือกับภาคเอกชนและหน่วยงานในพื้นที่ เพื่อให้การสนับสนุนในเรื่องต่าง ๆ รวมทั้งการช่วยผ่อนคลายความเครียด และสภาพจิตใจของผู้ประสบอุทกภัยในศูนย์ช่วยเหลือผู้ประสบอุทกภัยอีกด้วย
ทิพย์สุดา ศรีษะแก้ว: สรุป
นวรัตน์ รามสูต: เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ธ.ก.ส. ลุยแก้หนี้นอกระบบเกษตรกร
วันจันทร์ที่ 18 กันยายน 2560
ธ.ก.ส. ลุยแก้หนี้นอกระบบเกษตรกร
ธ.ก.ส.เดินหน้าขจัดหนี้นอกระบบให้เป็นศูนย์ ในพื้นที่จังหวัดสุพรรณบุรี ตามนโยบายกระทรวงการคลัง มุ่งเน้นปรับวิธีคิด สร้างอาชีพเสริมเพิ่มรายได้ พร้อมปล่อยสินเชื่อเป็นค่าใช้จ่ายฉุกเฉินป้องกันการก่อหนี้รอบใหม่
(18 กันยายน 2560) ณ ห้องประชุมเลิศธานีคอนเวนชั่น ฮอลล์ โรงแรมเลิศธานี อําเภอเมือง จังหวัดสุพรรณบุรี นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการลงทะเบียนโครงการสวัสดิการรัฐ ปี 2560 ทั้งหมด 14.1 ล้านราย ลงทะเบียนผ่าน ธ.ก.ส. 7.7 ล้านราย เป็นหนี้นอกระบบจํานวนประมาณ 620,000 ราย คิดเป็นมูลหนี้จํานวน 30,000 ล้านบาท เฉลี่ยหนี้ต่อรายประมาณ 50,000 บาท ซึ่งที่ผ่านมา ธ.ก.ส. ได้ดําเนินโครงการแก้ไขปัญหาหนี้สินนอกระบบสําหรับเกษตรกร และ ครอบครัว โดยให้สินเชื่ออัตราดอกเบี้ยผ่อนปรน เพื่อนําไปชําระหนี้สินนอกระบบ เป็นการลดภาระทางการเงินให้กับเกษตรกร โดย ธ.ก.ส. เตรียมวงเงินกู้ไว้รวม10,000 ล้านบาท ให้กู้สูงสุดได้รายละไม่เกิน 100,000 บาท กรณีใช้บุคคลค้ําประกัน และสูงสุดไม่เกิน 150,000 บาท กรณีใช้ที่ดินจํานองค้ําประกัน คิดดอกเบี้ยร้อยละ 1 บาทต่อเดือน หรือ ร้อยละ 12 บาทต่อปี ผลดําเนินงาน ปัจจุบัน จ่ายสินเชื่อแก้ไขปัญหาหนี้นอกระบบเพื่อช่วยเหลือเกษตรกรได้แล้ว 41,545 ราย เป็นเงินสินเชื่อ 4,219.53 ล้านบาท ซึ่งนอกจากการนําหนี้นอกระบบ ให้เข้ามาอยู่ในระบบแล้ว ธ.ก.ส.ยังมุ่งเน้นการปรับเปลี่ยนวิธีคิด ในการดําเนินชีวิต ของเกษตรกรด้วย การให้ความรู้ การทําบัญชีครัวเรือน การประหยัดอดออม การสร้างรายได้จากอาชีพเสริม เช่น การปลูกเมล่อน การทําปลาส้ม และการทําผ้าด้นมือ เป็นต้น ซึ่งจะทําให้การแก้ปัญหามีความยั่งยืน มากขึ้น และเพื่อเป็นการป้องกันไม่ให้เกษตรกร กลับไปก่อหนี้นอกระบบขึ้นอีก ธ.ก.ส. ได้เตรียมวงเงินสินเชื่ออีกจํานวน 5,000 ล้านบาท เพื่อให้เกษตรกรดังกล่าว สามารถกู้เงินกรณีมีความจําเป็น เช่น ค่าใช้จ่ายฉุกเฉินในครัวเรือน ต่างๆ ค่ารักษาพยาบาล ค่าเล่าเรียนบุตร เป็นต้น โดยมีการผ่อนคลาย หลักประกัน เพื่อให้เกษตรกรเข้าถึงสินเชื่อได้ง่ายขึ้น ปัจจุบันจ่ายสินเชื่อนี้แล้วจํานวน 3,691.55 ล้านบาท ช่วยเกษตรกรได้จํานวน 77,723 ราย
"สําหรับในพื้นที่จังหวัดสุพรรณบุรี ธ.ก.ส. จะดําเนินการแก้ไขหนี้นอกระบบให้เป็นศูนย์ ตามนโยบายของ กระทรวงการคลังด้วยการ เปิดจุดบริการ ให้คําปรึกษาแนะนํา โดยมุ่งเน้นเกษตรกรกลุ่มเป้าหมาย ที่ลงทะเบียนผู้มีรายได้น้อย และ แจ้งว่ามีหนี้นอกระบบ สําหรับการดําเนินการ จะมีการให้สินเชื่อเพื่อนําหนี้นอกระบบ ให้เข้ามาอยู่ในระบบมีการอบรมให้ความรู้ เกษตรกรเพื่อปรับเปลี่ยนวิธีคิดในการดําเนินชีวิตโดยน้อมนําหลักปรัชญาของเศรษฐกิจพอเพียงมาเป็นแนวปฏิบัติ รวมทั้ง การสนับสนุนสินเชื่อเพื่อเป็นค่าใช้จ่ายฉุกเฉิน กรณีจําเป็นเพื่อป้องกัน มิให้เกษตรกรหวนกลับไปเป็นหนี้นอกระบบอีก ทั้งนี้จะทํางานร่วมกับส่วนงานต่างๆ อาทิ กระทรวงการคลัง กระทรวงมหาดไทย กระทรวงยุติธรรม สํานักงานกองทุนหมู่บ้าน ฯ โดยใกล้ชิดเพื่อให้บรรลุตามวัตถุประสงค์ที่ตั้งไว้ นายอภิรมย์ กล่าว
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลพร้อมดูแลแก้ไขปัญหาอัตราบรรจุข้าราชการพยาบาลวิชาชีพอย่างเต็มที่
วันอังคารที่ 16 พฤษภาคม 2560
นายกรัฐมนตรียืนยันรัฐบาลพร้อมดูแลแก้ไขปัญหาอัตราบรรจุข้าราชการพยาบาลวิชาชีพอย่างเต็มที่
นายกรัฐมนตรียืนยันรัฐบาลพร้อมดูแลแก้ไขปัญหาอัตราบรรจุข้าราชการพยาบาลวิชาชีพอย่างเต็มที่
วันนี้ (16 พฤษภาคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงแนวทางแก้ไขปัญหาการบรรจุข้าราชการพยาบาลวิชาชีพว่า ได้รับฟังข้อเสนอแนะจากหน่วยงานต่าง ๆ ที่เกี่ยวข้องแล้ว และได้มีการประชุมโดยมอบหมายให้รองนายกรัฐมนตรีหาวิธีการแก้ไขปัญหา ซึ่งมีแนวโน้มการแก้ไขปัญหาในทางที่ดีขึ้น โดยจะทยอยบรรจุข้าราชการพยาบาลวิชาชีพให้ตามอัตราว่างภายในส่วนราชการที่สามารถบรรจุได้ไปก่อน และจะทยอยเพิ่มอัตราข้าราชการให้ภายในระยะเวลา 3 ปี
นายกรัฐมนตรีกล่าวต่อไปว่า สิ่งสําคัญต้องดูแลภาพรวมบุคลากรในระบบราชการทั้งหมด ทั้งข้าราชการ พนักงานราชการ ลูกจ้างประจํา และลูกจ้างชั่วคราวว่าจะทําอย่างไรในอนาคตเพื่อไม่ให้มีปัญหาตามมา ในส่วนของพยาบาลวิชาชีพมีการผลิตบุคลากรทุกปี ซึ่งรัฐบาลไม่สามารถบรรจุให้เข้ารับราชการได้ทุกคน แต่อาจจะแก้ไขปัญหาโดยภาคเอกชนให้ทุนเรียนพยาบาล พอจบมาแล้วก็กลับไปทํางานในสถานพยาบาลของเอกชนที่ให้ทุนเรียน พร้อมกล่าวยืนยันรัฐบาลจะดูแลเรื่องดังกล่าวอย่างเต็มที่ พร้อมมอบหมายให้สํานักงานคณะกรรมการข้าราชการพลเรือน และสํานักงานคณะกรรมการพัฒนาระบบราชการปรับโครงสร้างภายในทุกส่วนราชการให้มีความเชื่อมโยงและสอดคล้องกันกับภารกิจหน้าที่และงบประมาณที่มีอยู่อย่างเหมาะสมต่อไป
-----------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง
วันจันทร์ที่ 20 สิงหาคม 2561
นายกรัฐมนตรีตรวจเยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง
นายกรัฐมนตรีตรวจเยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง บริการประชาชน นักท่องเที่ยว ชูจุดเด่น ธาราบําบัดด้วยน้ําแร่อุ่น นําทรัพยากรธรรมชาติในพื้นที่มาเสริมการรักษา ตอบสนองยุทธศาสตร์การเป็นเมืองท่องเที่ยวเชิงสุขภาพของจังหวัด
วันนี้ (20 สิงหาคม 2561) เวลา 11.50 น. ณ ศูนย์ฟื้นฟูสภาพด้วยการแพทย์ทางเลือก โรงพยาบาลระนอง ต.เขานิเวศน์ อ.เมืองระนอง จ.ระนอง พลเอก ประยุทธ์ จันทร์โอชา นายกรัฐมนตรี และคณะ ตรวจเยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง พร้อมรับฟังบรรยายสรุปการการดําเนินงานของศูนย์ฟื้นฟูสภาพด้วยการแพทย์ทางเลือก และเยี่ยมชมศูนย์สระธาราบําบัด และคลินิกแพทย์แผนไทยและฝังเข็ม โดยมี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข นายแพทย์เจษฎา โชคดํารงสุข ปลัดกระทรวงสาธารณสุข และคณะเจ้าหน้าที่ มารอให้การต้อนรับ
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า รัฐบาลมีนโยบายพัฒนาประเทศไทยให้เป็นศูนย์กลางด้านการท่องเที่ยวเชิงสุขภาพ โดยให้หน่วยงานที่เกี่ยวข้องรวมทั้งกระทรวงสาธารณสุข ร่วมกันดําเนินการ เพื่อสร้างรายได้เข้าประเทศ โดยได้มีการดําเนินงานเพื่อรองรับ ดังนั้น จังหวัดระนองจึงได้จัดตั้งศูนย์ฟื้นฟูสภาพด้วยการแพทย์ทางเลือก โรงพยาบาลระนองขึ้น เพื่อให้สอดคล้องตามยุทธศาสตร์กลุ่มจังหวัดในด้านการส่งเสริมการท่องเที่ยวเชิงสุขภาพ โดยการพัฒนาแหล่งท่องเที่ยวที่มีศักยภาพ เพื่อเป็นทางเลือกของนักท่องเที่ยวเชิงสุขภาพ เพื่อส่งเสริมด้านการดูแลสุขภาพด้วยแพทย์ทางเลือก ซึ่งปัจจุบันเปิดให้บริการด้านงานตรวจสุขภาพ บริการฝังเข็ม งานแพทย์แผนไทย สระธาราบําบัด และคลินิกเวชศาสตร์ฟื้นฟูและคลินิกกายภาพบําบัด นอกจากนี้ ยังมีระบบธาราบําบัดรักษาโรคหรืออาการผิดปกติต่าง ๆ โดยความหนืดของน้ําจะช่วยพยุงร่างกายไว้เมื่อมีการเซ ทําให้สามารถปรับสมดุลได้ทันก่อนเกิดารล้มในการรักษา จึงมักทําในรูปแบบของการฝึกออกกําลังกายในน้ํา หรือการใช้คุณสมบัติของน้ําทั้งในผู้สูงอายุ ผู้ป่วยโรคข้อเสื่อม ผู้ป่วยกล้ามเนื้ออ่อนแรง ผู้ป่วยเด็กสมองพิการ เป็นต้น และยังมีคลินิกกายภาพบําบัด ด้วยเครื่องมือกายภาพบําบัดรุ่นใหม่ล่าสุด สามารถรองรับผู้ป่วยเพื่อการฟื้นฟูได้วันละ 200 คน อีกด้วย
โอกาสนี้ นายกรัฐมนตรีได้เดินทักทายแพทย์ พยาบาลและที่มาให้การต้อนรับอย่างเป็นกันเอง พร้อมเยี่ยมชมศูนย์สระธาราบําบัด ซึ่งนายกรัฐมนตรีให้ความสนใจลู่วิ่งสายพานในน้ํา ที่ใช้ฟื้นฟูนักกีฬา เพื่อลดแรงกระแทกจากการเล่นกีฬา โดยการบําบัดรักษาโรคหรืออาการผิดปกติต่าง ๆ จากนั้น เดินไปเยี่ยมชมห้องบริการฝังเข็ม และงานแพทย์แผนไทย ก่อนที่นายกรัฐมนตรีและคณะจะเดินทางต่อไปยังท่าเรือระนอง บ้านเขานางหงส์ ต.ปากน้ํา จ.ระนอง
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. - ท่องเที่ยว จับมือขับเคลื่อน 10 กิจการ สร้างมาตรฐาน SHA ป้องกันโควิด 19 [กระทรวงสาธารณสุข]
วันพุธที่ 24 มิถุนายน 2563
สธ. - ท่องเที่ยว จับมือขับเคลื่อน 10 กิจการ สร้างมาตรฐาน SHA ป้องกันโควิด 19 [กระทรวงสาธารณสุข]
สธ. - ท่องเที่ยว จับมือขับเคลื่อน 10 กิจการ สร้างมาตรฐาน SHA ป้องกันโควิด 19
กระทรวงสาธารณสุข ร่วมกับกระทรวงการท่องเที่ยวและกีฬา ขับเคลื่อนการดําเนินงานมาตรฐานความปลอดภัยด้านสุขอนามัย Amazing Thailand Safety & Health Administration : SHA มุ่งเป้า 10 ประเภทกิจการ ป้องกันโรคโควิด 19
แพทย์หญิงพรรณพิมล วิปุลากร อธิบดีกรมอนามัย กล่าวว่า กระทรวงสาธารณสุขร่วมมือกับกระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) ขับเคลื่อนการดําเนินงานมาตรฐานความปลอดภัยด้านสุขอนามัย Amazing Thailand Safety & Health Administration : SHA เพื่อสร้างมาตรฐานความปลอดภัยด้านสุขอนามัยให้เป็นแนวทางปฏิบัติสําหรับผู้ประกอบกิจการทั้ง 10 ประเภท ได้แก่ 1) ภัตตาคาร ร้านอาหาร 2) โรงแรม ที่พัก สถานที่จัดประชุม 3) นันทนาการและสถานที่ท่องเที่ยว 4) ยานพาหนะ 5) บริษัทนําเที่ยว 6) สุขภาพและความงาม 7) ห้างสรรพสินค้าและศูนย์การค้า 8) กีฬาเพื่อการท่องเที่ยว 9) การจัดกิจกรรม จัดประชุม โรงละคร โรงมหรสพ และ 10) ร้านค้าของที่ระลึกและร้านค้าอื่น ๆ ให้เกิดการยกระดับมาตรฐานอุตสาหกรรมการท่องเที่ยว รวมทั้งสร้างวิถีชีวิตใหม่ (New Normal) ในการป้องกันโรคของนักท่องเที่ยวและประชาชนที่ใช้บริการโดยมีมาตรการเบื้องต้นของทุกสถานประกอบการ 3 ด้านคือ 1) ด้านสุขลักษณะอาคารและอุปกรณ์เครื่องใช้ที่มีอยู่ในอาคาร 2) ด้านการจัดอุปกรณ์ทําความสะอาดเพื่อป้องกันการแพร่กระจายเชื้อโรค และ 3) ด้านการป้องกันสําหรับเจ้าหน้าที่ผู้ปฏิบัติงาน
แพทย์หญิงพรรณพิมล กล่าวต่อไปว่า การดําเนินงานที่ผ่านมา กรมอนามัยได้มีส่วนร่วมในการจัดทํามาตรฐาน SHA โดยนําหลักเกณฑ์ต่าง ๆ ทั้งด้านสุขอนามัยและอนามัยสิ่งแวดล้อมของกรมอนามัย เช่น การจัดการคุณภาพอากาศภายในอาคาร การจัดการขยะ ส้วม สุขาภิบาลอาหารในโรงแรม ร้านอาหาร เป็นต้น รวมถึงการให้คําปรึกษา คําแนะนําด้านวิชาการเกี่ยวกับการดําเนินการตามมาตรฐาน SHA แก่ผู้ประกอบการ ภายใต้พระราชบัญญัติการสาธารณสุข พ.ศ. 2535 เช่น กิจการโรงแรมหรือที่พัก ซึ่งมีแนวปฏิบัติด้านสาธารณสุขในการจัดการด้านสิ่งแวดล้อมในโรงแรม ข้อปฏิบัติสําหรับผู้ปฏิบัติงานและผู้รับบริการในช่วงระบาดของโรคโควิด 19 และสําหรับในส่วนภัตตาคาร ร้านอาหาร มีคําแนะนําสําหรับผู้จัดการร้านอาหาร คําแนะนําสําหรับผู้สัมผัสอาหารหรือผู้ปฏิบัติงาน และคําแนะนําสําหรับผู้บริโภคให้ปฏิบัติการอย่างเคร่งครัด
“ทั้งนี้ มาตรฐาน SHA ถือเป็นมาตรฐานความปลอดภัยด้านสุขอนามัยเพื่อนักท่องเที่ยว ที่สามารถตรวจสอบสถานประกอบการ หรือกิจการที่ได้รับการอนุญาตให้เปิดบริการแล้ว พร้อมทั้งให้ข้อเสนอแนะ เพื่อการปรับปรุงและพัฒนาผ่านระบบออนไลน์ของการท่องเที่ยวแห่งประเทศไทย (ททท.) โดยจะมีการสุ่มตรวจประเมินสถานประกอบการโดยหน่วยงานภาครัฐที่เกี่ยวข้องเป็นระยะ ๆ เป็นการกระตุ้นให้สถานประกอบการในอุตสาหกรรมท่องเที่ยวได้เตรียมความพร้อมกับวิถีชีวิตใหม่ (New Normal) รวมถึงสร้างมาตรฐานความปลอดภัยด้านสุขอนามัย ทั้งในส่วนของผู้ประกอบการ ผู้ให้บริการ และผู้รับบริการ เพื่อลด ความเสี่ยงจากการแพร่กระจายของโรคโควิด 19” อธิบดีกรมอนามัย กล่าวในที่สุด